CELEX: C2007/315/29
Language: et
Date: 2007-12-22 00:00:00
Title: Kohtuasi C-260/06: Euroopa Kohtu (neljas koda) 8. novembri 2007 . aasta otsus (Cour d'appel de Montpellier' (Prantsusmaa) eelotsusetaotlus) — Kriminaalmenetlus, milles süüdistatavad on Daniel Escalier (C-260/06), Jean Bonnarel (C-261/06) (Taimekaitsevahendid — Paralleelne import — Turuleviimise loa andmise kord — Lubatavus — Tingimused — Proportsionaalsuse põhimõtte järgimine)

22.12.2007   
            
            
               ET
            
            
               Euroopa Liidu Teataja
            
            
               C 315/18
            
         Euroopa Kohtu (neljas koda) 8. novembri 2007. aasta otsus (Cour d'appel de Montpellier' (Prantsusmaa) eelotsusetaotlus) — Kriminaalmenetlus, milles süüdistatavad on Daniel Escalier (C-260/06), Jean Bonnarel (C-261/06)
   (Kohtuasi C-260/06) (1)
   
   (Taimekaitsevahendid - Paralleelne import - Turuleviimise loa andmise kord - Lubatavus - Tingimused - Proportsionaalsuse põhimõtte järgimine)
   (2007/C 315/29)
   Kohtumenetluse keel: prantsuse
   Eelotsusetaotluse esitanud kohus
   Cour d'appel de Montpellier
   Põhikohtuasjas toimuva menetluse pool
   Daniel Escalier (C-260/06), Jean Bonnarel (C-261/06)
   Kohtuasja ese
   Eelotsusetaotlus — Cour d'appel de Montpellier — EÜ asutamislepingu artiklite 28 ja 30 ning nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta (EÜT L 230, lk 1; ELT eriväljaanne 03/11, lk 332) tõlgendamine — Siseriiklik õigus, mis kohustab põllumajandusettevõtjat, kes impordib ainuüksi oma põllumajandustegevuse vajadusteks taimekaitsevahendit, mis pärineb teisest liikmesriigist ja millele see liikmesriik on juba välja andnud turuleviimise loa vastavalt direktiivile 91/414/EMÜ, taotlema turuleviimise luba lihtsustatud korras, et määrata kindlaks vahendi identsuse tingimused ja kohustada tasuma 800 euro suurune maks
   Resolutiivosa
   Liikmesriik võib turuleviimise loa andmise lihtsustatud korra kehtestada sellise taimekaitsevahendi paralleelsele impordile, mis pärineb teisest liikmesriigist, kus sellele taimekaitsevahendile on selline luba juba antud, kui põllumajandusettevõtja impordib toodet üksnes oma põllumajandustegevuse vajadusteks, kusjuures sel viisil antud turuleviimise luba on seotud iga ettevõtjaga isiklikult. Selle loa andmist ei tohi seada sõltuvusse imporditud toote tähistamisest asjaomase ettevõtja kaubamärgiga, kui asjaomase ettevõtja puhul on tegemist põllumajandusettevõtjaga, kes impordib paralleelselt toodet üksnes oma põllumajandustegevuse vajadusteks. Sellele loale ei tohi kehtestada niisugust lõivu, mis ei ole vastavuses kuludega, mis tekkisid kontrolli raames või loataotluse uurimiseks vajalike haldustoimingute käigus. Nende kulude kogumis arvestamine on lubatud siiski tingimusel, et järgitakse proportsionaalsuse põhimõtet.
   
      (1)  ELT C 212, 2.9.2006.